ṣáḍ ḍhy áhā́ni bhávanty abhiplaváḥ pañcā́háḥ páñca hy áhā́ni bhávanti yád dhy èvá prathamám áhas tád uttamám abhiplaváś caturaháś catvā́ro hí stómā́ bhávanti trivŕ̥̄t pañcadaśáḥ saptadaśá ekaviṁśá íty abhiplavás tryahás tryā̀vṛd dhí jyótir gaúr ā́yur abhiplavó dvyahó dvé hy èvá sā́manī bhávato bṛhadrathantaré evā̀bhiplavá ekā́há ekā́hásyo hí stómais tā́yáte caturṇā́m ukthyā̀nā́ṃ dvā́daśa stotrā́ṇi dvā́daśa śastrā́ṇy átiyanti sá saptamò 'gniṣṭomá evám u saptā̀gniṣṭomā́ḥ sámpadyante